TSB-DNS-2023/02

# **Súťažné podklady**

# k zriadeniu dynamického nákupného systému s názvom:

# **„Dodávka elektrickej energie a zemného plynu“**

Dynamický nákupný systém vyhlásený postupom zadávania nadlimitnej zákazky podľa ustanovení § 58 až § 61 zákona č. 343/2015 Z. z. o verejnom obstarávaní a o zmene
a doplnení niektorých zákonov v znení neskorších predpisov (ďalej len „ZVO“)

Súlad súťažných podkladov so ZVO potvrdzuje:

 v Bratislave, dňa 27.2.2023 ..............................................

 Zuzana Jamnická

# **Obsah súťažných podkladov**

[1. Identifikácia verejného obstarávateľa 3](#_Toc128387561)

[2. Úvodné informácie o dynamickom nákupnom systéme 4](#_Toc128387562)

[3. Opis predmetu zákazky 5](#_Toc128387563)

[4. Výzvy na predkladanie ponúk v rámci zriadeného DNS 6](#_Toc128387564)

[5. Skrátenie lehoty na predkladanie ponúk v rámci jednotlivých Výziev 6](#_Toc128387565)

[6. Komunikácia 6](#_Toc128387566)

[7. Vysvetľovanie 7](#_Toc128387567)

[8. Predkladanie žiadosti o zaradenie do DNS 7](#_Toc128387568)

[9. Obsah žiadosti o zaradenie do DNS 8](#_Toc128387569)

[10. Lehota na predkladanie žiadostí o účasť 8](#_Toc128387570)

[11. Kritériá na vyhodnotenie ponúk pri zadávaní čiastkových zákaziek 9](#_Toc128387571)

[12. Dôvernosť verejného obstarávania 9](#_Toc128387572)

[13. Preukazovanie splnenia podmienok účasti 9](#_Toc128387573)

[14. Zriadenie DNS 10](#_Toc128387574)

**Zoznam príloh:**

Príloha č. 1: Žiadosť o zaradenie do DNS

Príloha č. 2: Informatívne súťažné podklady k Výzve vyhlasovanej v rámci zriadeného DNS

Príloha č. 3: Informatívna Zmluva o dodávke elektrickej energie/zemného plynu

Príloha č. 4: Informatívna Rámcová dohoda a Zmluva o združenej dodávke elektrickej energie/zemného plynu

Príloha č. 5: Čestné vyhlásenie a Plnomocenstvo pre vedúceho člena skupiny dodávateľov

Príloha č. 6: Jednotný európsky dokument (JED)

# Identifikácia verejného obstarávateľa

1. Verejný obstarávateľ: Technické siete Bratislava, a.s. (ďalej len „verejný obstarávateľ“)

Sídlo: Primaciálne námestie 1, 814 99 Bratislava

IČO: 54 302 102

Kontaktná osoba: Zuzana Jamnická

Web DNS: <https://josephine.proebiz.com/sk/tender/38546/summary>

1. Centrálny verejný obstarávateľ:

Technické siete Bratislava, a.s., ako obchodná spoločnosť založená Hlavným mestom Slovenskej republiky Bratislava, je centrálnou obstarávacou organizáciou podľa § 15 ods. 2 písm. a) ZVO pre účely zadávania zákaziek, ktorých predmetom bude dodávka elektrickej energie alebo zemného plynu vo vzťahu k verejným obstarávateľom a/alebo obstarávateľom, ktorými sú rozpočtové organizácie, príspevkové organizácie, ostatné organizácie a obchodné spoločnosti, ktorých zriaďovateľom alebo zakladateľom je Hlavné mesto Slovenskej republiky Bratislava alebo v nich má majetkovú účasť (aj prostredníctvom iných subjektov). Verejný obstarávateľ je tiež centrálnou obstarávacou organizáciou pre mestské časti Bratislavy aj ich podriadené organizácie. Okruh nižšie uvedených subjektov sa môže rozšíriť o ďalšie subjekty, ktoré budú zriadené/založené Hlavným mestom Slovenskej republiky Bratislava po vyhlásení tohto verejného obstarávania alebo v ktorých nadobudne majetkovú účasť. Tieto subjekty sú verejnými obstarávateľmi alebo obstarávateľmi podľa § 7 ods. 1 písm. b), d), e) a § 9 ods. 1 písm. a) a b) ZVO.

Verejný obstarávateľ vystupuje v rámci tohto obstarávania ako centrálna obstarávacia organizácia v zmysle § 15 ZVO, a to pre nasledovný okruh subjektov:

Magistrát Bratislavy

Organizácie a inštitúcie mesta

**Príspevkové organizácie mesta:**

Bratislavské kultúrne a informačné stredisko

Divadlo P. O. Hviezdoslava

Bratislavská organizácia cestovného ruchu

Správa telovýchovných a rekreačných zariadení hlavného mesta SR Bratislava

MARIANUM – Pohrebníctvo mesta Bratislavy

Mestská knižnica

Mestské lesy v Bratislave

Metropolitný inštitút Bratislavy

Múzeum mesta Bratislavy

Galéria mesta Bratislavy

Gerium 1, Smolnícka 3

Gerium 2, Pri trati 47

Petržalský domov seniorov

Dom tretieho veku

Domov pri kríži

Domov seniorov Archa

Domov jesene života

Domov seniorov Lamač

Resocializačné stredisko RETEST

Generálny investor Bratislavy

Komunálny podnik Bratislavy

Zoologická záhrada Bratislava

Mestský ústav ochrany pamiatok v Bratislave

**Rozpočtové organizácie mesta:**

**Centrá voľného času:**

Centrum voľného času, Gessayova 6

**Základné umelecké školy:**

Základná umelecká škola, Vrbenského 1

Základná umelecká škola, Istrijská 22

Základná umelecká škola, Hálkova 56

Základná umelecká škola, Exnárova 6A

Základná umelecká škola Miloša Ruppeldta, Panenská 11

Základná umelecká škola Ľudovíta Rajtera

Základná umelecká škola Júliusa Kowalského

Základná umelecká škola Jozefa Kresánka

Základná umelecká škola Jána Albrechta

Základná umelecká škola Františka Oswalda

Základná umelecká škola, Radlinského 53

Základná umelecká škola Eugena Suchoňa, Batkova 2

**Mestské spoločnosti:**

Dopravný podnik Bratislava, a.s.

Odvoz a likvidácia odpadu, a.s.

METRO Bratislava, a.s.

Bratislavská vodárenská spoločnosť, a.s.

Bratislavská spoločnosť pre správu majetku

Mestský parkovací systém spol. s r. o.

**Iné:**

BIONERGY, a. s.

# Úvodné informácie o dynamickom nákupnom systéme

* 1. Dynamický nákupný systém (ďalej len „DNS“) je elektronický proces určený na obstarávanie tovaru, stavebných prác alebo služieb bežne dostupných na trhu. Ide o akýsi interný „kvalifikačný systém dodávateľov“, ktorých bude verejný obstarávateľ vyzývať
	na predkladanie ponúk vo vyhlásených zákazkách danej skupiny tovarov/služieb/stavebných prác. Systém je stále otvorený, a tak aj v priebehu jeho trvania sa vedia noví dodávatelia prihlásiť a zapojiť do súťaže. **Dodávatelia, ktorí nebudú zaradení/kvalifikovaní v tomto DNS, nebudú môcť predložiť ponuku na zákazky vyhlásené v DNS.**
	2. Cieľom zriadenia DNS a zadávania zákaziek v DNS je umožniť verejnému obstarávateľovi flexibilné zadávanie zákaziek v súlade so ZVO podľa svojich reálnych potrieb, t. j. v čase
	a rozsahu, ktorý mu je známy.
	3. Základné pojmy:

**Záujemcom** sa pre účely tohto DNS rozumie hospodársky subjekt, ktorý podal žiadosť
o zaradenie do DNS.

**Žiadosť o zaradenie do DNS** (ďalej aj „žiadosť o účasť“) je prejavom vôle hospodárskeho subjektu byť vyzývaný na predloženie ponuky v zákazkách vyhlásených v zriadenom DNS
a v prípade záujmu predložiť ponuku. Žiadosť o zaradenie do DNS je možné predložiť počas celej doby trvania DNS.

**DNS sa považuje za zriadený** v okamihu, keď verejný obstarávateľ oznámi záujemcom, ktorí doručili žiadosť o zaradenie do DNS v základnej lehote na podanie žiadostí, informáciu
o vyhodnotení ich žiadosti podľa § 60 ods. 8 ZVO.

**Základnou lehotou na podávanie žiadostí o zaradenie do DNS** sa rozumie lehota, ktorá
je uvedená v bode 10.1 týchto súťažných podkladov.

* 1. **Rozdelenie na kategórie:** DNS je rozdelený na 2 kategórie, a to:

Kategória č. 1: Dodávka elektrickej energie

Kategória č. 2: Dodávka zemného plynu

* 1. **Predpokladaná hodnota DNS:** verejný obstarávateľ, vzhľadom na súčasnú situáciu s cenami na trhu energií, neuvádza predpokladanú hodnotu zákazky vyjadrenú vo finančnom objeme, keďže ju nie je možné jednoznačne určiť, ale stanovuje predpokladaný odber za celé obdobie trvania DNS v objeme:

**Kategória č. 1: Dodávka elektrickej energie:** 600 GWh

**Kategória č. 2: Dodávka zemného plynu:** 200 GWh

* 1. **Doba trvania DNS:** od jeho zriadenia do vyčerpania stanoveného objemu DNS podľa bodu 2.5 týchto súťažných podkladov alebo do uplynutia piatich rokov podľa toho, ktorá skutočnosť nastane skôr. V jednotlivých zákazkách bude výsledkom Zmluva o dodávke elektrickej energie/zemného plynu alebo Rámcová dohoda.

# Opis predmetu zákazky

* 1. Predmetom zákazky je zriadenie DNS pre kategóriu č. 1 v rozsahu CPV kódov 09310000-5 Elektrická energia a 66132000-4 Sprostredkovanie predaja komodít a pre kategóriu č. 2 v rozsahu CPV kódov 09123000-7 Zemný plyn a 66132000-4 Sprostredkovanie predaja komodít. DNS bude slúžiť na zadávanie zákaziek, ktorých predmetom bude zabezpečenie nákupu, dodávky a distribúcie elektrickej energie alebo zemného plynu, podľa príslušnej kategórie, počas najbližších 5 rokov. Plnenia na základe tohto DNS budú realizované
	pre odberné miesta, ktoré budú špecifikované v každej Výzve na predkladanie ponúk. Dodávka elektrickej energie/zemného plynu bude, v kvalite zodpovedajúcej špecifikácii uvedenej
	v technických podmienkach prevádzkovateľa distribučnej sústavy, vrátane prevzatia zodpovednosti za odchýlku a jej prepravu distribučnou sústavou do odberných miest. Dodávateľ zabezpečí komplexné služby súvisiace s pravidelnou bezpečnou, stabilnou
	a komplexnou dodávkou elektriny/zemného plynu do odberných miest vrátane prevzatia zodpovednosti za odchýlky voči zúčtovateľovi odchýlok za každé odberné miesto
	a za podmienok stanovených v Zmluve/Rámcovej dohode.
	2. Dodávateľ bude povinný dodržiavať a postupovať v súlade so všeobecne záväznými právnymi predpismi v oblasti energetiky a príslušnými vyhláškami, výnosmi a rozhodnutiami Úradu pre reguláciu sieťových odvetví. Predmetom zákazky môže byť aj požiadavka na zabezpečenie služby elektronického portálu, ktorej obsahom budú informácie o odberných miestach a histórii spotreby; možnosť spoločnej fakturácie za viacero odberných miest v správe jedného subjektu, pričom predmetom fakturácie budú aj služby za distribúciu elektriny/plynu; starostlivosť
	a poradenstvo pre verejného obstarávateľa zamerané na znižovanie spotreby elektriny/plynu.
	3. Do podrobnej špecifikácie predmetu zákazky v jednotlivých výzvach v rámci zriadeného DNS môžu byť integrované požiadavky spoločensky zodpovedného verejného obstarávania podľa
	§ 10 ods. 7 ZVO.
	4. Konkrétny rozsah predmetu zákazky, podrobná špecifikácia, konkrétne odberné miesta, ako aj ostatné doplňujúce informácie budú súčasťou jednotlivých Výziev v rámci zriadeného DNS pre príslušnú kategóriu, ktoré budú zaslané všetkým kvalifikovaným záujemcom v danej kategórii DNS prostredníctvom systému Josephine.
	5. Rozsah verejného obstarávania vymedzený slovníkom obstarávania (CPV) je vymedzený najmä v rozsahu nasledovných CPV kódov:

**Kategória č. 1: Dodávka elektrickej energie:**

09310000-5 Elektrická energia

66132000-4 Sprostredkovanie predaja komodít

**Kategória č. 2: Dodávka zemného plynu:**

09123000-7 Zemný plyn

66132000-4 Sprostredkovanie predaja komodít

# Výzvy na predkladanie ponúk v rámci zriadeného DNS

* 1. V rámci zriadeného DNS sa budú vyhlasovať jednotlivé Výzvy na predkladanie ponúk
	pre dodávku elektrickej energie v kategórii č. 1 a pre dodávku zemného plynu v kategórii č. 2. Pri zadávaní čiastkovej zákazky verejný obstarávateľ vyzve na predloženie ponuky všetkých záujemcov, ktorí boli zaradení do príslušnej kategórie DNS zodpovedajúcej zadávanej zákazke. Verejný obstarávateľ súčasne zašle všetkým záujemcom zaradeným do príslušnej kategórie DNS Výzvu na predkladanie ponúk. Výzva na predkladanie ponúk bude obsahovať presnejšiu formuláciu kritérií na vyhodnotenie ponúk, opis predmetu zákazky, odberné miesta a identifikáciu odberateľov, zmluvné podmienky a ďalšie upresňujúce informácie.
	2. Výsledkom čiastkových zákaziek realizovaných v rámci tohto DNS budú Zmluvy o dodávke elektrickej energie/zemného plynu alebo Rámcové dohody. Informatívna Zmluva o dodávke elektrickej energie/zemného plynu a Rámcová dohoda tvoria prílohy č. 3 a 4 týchto súťažných podkladov. Verejný obstarávateľ si vyhradzuje právo upravovať zmluvné podmienky v rámci konkrétnej Výzvy na predkladanie ponúk.
	3. Informácia o elektronickej aukcii: Verejný obstarávateľ si vyhradzuje právo pri jednotlivých Výzvach v rámci tohto DNS použiť elektronickú aukciu. Túto informáciu spolu s podmienkami použitia elektronickej aukcie verejný obstarávateľ vždy zverejní vo Výzve na predkladanie ponúk.

# Skrátenie lehoty na predkladanie ponúk v rámci jednotlivých Výziev

* 1. Verejný obstarávateľ si v zmysle § 61 ods. 4 ZVO vyhradzuje právo v jednotlivých Výzvach určiť lehotu na predkladanie ponúk kratšiu ako 10 dní odo dňa odoslania Výzvy, a to dohodou so záujemcami. Lehota na predkladanie ponúk určená verejným obstarávateľom bude vždy minimálne 5 pracovných dní.

# Komunikácia

* 1. Komunikácia medzi verejným obstarávateľom a záujemcom/uchádzačom sa uskutočňuje
	v slovenskom alebo českom jazyku výhradne prostredníctvom informačného systému Josephine, prevádzkovaného na adrese: <https://josephine.proebiz.com/>. Tento spôsob komunikácie sa týka akejkoľvek komunikácie a podaní medzi verejným obstarávateľom
	a záujemcami/uchádzačmi počas celého procesu verejného obstarávania, s výnimkou prípadov, keď to výslovne vylučuje ZVO.
	2. Záujemca má možnosť registrovať sa do systému Josephine na stránke <https://josephine.proebiz.com/> pomocou hesla alebo aj pomocou občianskeho preukazu
	s elektronickým čipom a bezpečnostným osobnostným kódom (eID).
	3. Manuál registrácie Vás rýchlo a jednoducho prevedie procesom registrácie v systéme Josephine: <https://store.proebiz.com/docs/josephine/sk/Manual_registracie_SK.pdf>. Pre lepší prehľad tu nájdete tiež opis základných obrazoviek systému.
	4. Na používanie systému Josephine je nutné spĺňať nasledovné technické požiadavky: <https://store.proebiz.com/docs/josephine/sk/Technicke_poziadavky_sw_JOSEPHINE.pdf>.
	5. Zásielka sa považuje za doručenú, ak jej adresát bude mať objektívnu možnosť oboznámiť
	sa s jej obsahom (akonáhle sa dostane zásielka do sféry jeho dispozície), t. j. moment, kedy bola správa záujemcovi/uchádzačovi doručená prostredníctvom systému Josephine, nie kedy
	ju záujemca/uchádzač prečítal.
	6. Záujemcovi, resp. uchádzačovi bude na ním určený kontaktný e-mail (zadaný pri registrácii
	do systému Josephine) bezodkladne odoslaná informácia o tom, že k predmetnej zákazke/DNS existuje nová zásielka/správa.
	7. V prípade potreby je možné kontaktovať linku podpory Houston PROEBIZ na e-maile: houston@proebiz.com alebo telefonicky na čísle: +421 220 255 999.

# Vysvetľovanie

* 1. V prípade potreby vysvetliť alebo objasniť údaje uvedené v oznámení o vyhlásení verejného obstarávania, v súťažných podkladoch alebo v inej sprievodnej dokumentácii, môže ktorýkoľvek zo záujemcov požiadať o ich vysvetlenie výlučne prostredníctvom systému Josephine na elektronickej adrese: <https://josephine.proebiz.com/sk/tender/38546/summary>.
	2. Odpovede na žiadosti o vysvetlenie budú uverejnené prostredníctvom systému Josephine
	v danom DNS v časti Dokumenty. Verejný obstarávateľ o uverejnení odpovede informuje všetkých známych záujemcov najneskôr šesť dní pred uplynutím lehoty na predkladanie žiadostí o zaradenie do DNS za predpokladu, že sa o vysvetlenie požiada dostatočne vopred.
	3. Ak je to nevyhnutné, verejný obstarávateľ môže v lehote na predkladanie žiadostí o zaradenie do DNS doplniť informácie uvedené v oznámení o vyhlásení verejného obstarávania, v súťažných podkladoch alebo v inej sprievodnej dokumentácii o čom informuje všetkých známych záujemcov a ich znenie zverejní prostredníctvom systému Josephine na elektronickej adrese: <https://josephine.proebiz.com/sk/tender/38546/summary>.

# Predkladanie žiadosti o zaradenie do DNS

* 1. **Predkladanie žiadosti o zaradenie do DNS je umožnené len autentifikovaným hospodárskym subjektom (podmienka vyplývajúca z § 20 ZVO).** **Záujemca si môže vybrať, či žiadosť o účasť predloží pre kategóriu č. 1 a/alebo kategóriu č. 2 DNS.** Každý hospodársky subjekt má možnosť registrovať sa do systému Josephine pomocou hesla alebo pomocou občianskeho preukazu s elektronickým čipom a bezpečnostným osobnostným kódom (eID). Žiadosť o zaradenie sa predkladá elektronicky prostredníctvom systému Josephine
	na adrese: <https://josephine.proebiz.com/sk/tender/38546/summary>.
	2. Autentifikovaný záujemca si po prihlásení do systému Josephine v prehľade dynamických nákupných systémov vyberie daný DNS, do ktorého má záujem sa kvalifikovať a vloží svoju žiadosť do určeného formulára na príjem žiadosti, ktorý nájde v záložke „Žiadosti“.
	3. Doklady predložené záujemcom môžu byť v súlade s § 49 ods. 7 ZVO kópie dokladov
	v elektronickej podobe (odporúčaný formát pdf).
	4. V prípade, že sú doklady, ktoré tvoria žiadosť o účasť, vydávané orgánom verejnej správy (alebo inou povinnou inštitúciou) priamo v digitálnej podobe, môže záujemca vložiť
	do systému tento digitálny doklad (vrátane jeho úradného prekladu). Záujemca je oprávnený použiť aj doklady transformované zaručenou konverziou podľa zákona č. 305/2013 Z. z.
	o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom znení.
	5. Záujemca môže predloženú žiadosť o účasť dodatočne doplniť, zmeniť alebo vziať späť
	do uplynutia základnej lehoty na predkladanie žiadostí o účasť. Doplnenú, zmenenú alebo inak upravenú žiadosť o účasť je potrebné doručiť spôsobom opísaným v týchto súťažných podkladoch v lehote na predkladanie žiadosti o účasť. Uchádzač pri odvolaní ponuky postupuje obdobne ako pri vložení prvotnej žiadosti o účasť. V čase plynutia základnej lehoty
	na predkladanie žiadostí o účasť môže záujemca pomocou ikony koša žiadosť stiahnuť – zmazať. Po stiahnutí žiadosti je možné predložiť žiadosť/ponuku znovu.

# Obsah žiadosti o zaradenie do DNS

* 1. Žiadosť o zaradenie musí byť verejnému obstarávateľovi predložená prostredníctvom príslušného rozhrania systému Josephine (záložka „Žiadosti“) v slovenskom alebo v českom jazyku. Žiadosť o zaradenie musí obsahovať nasledujúce dokumenty:
	2. Vyplnenú a podpísanú žiadosť o zaradenie do DNS podľa prílohy č. 1 týchto súťažných podkladov, pričom identifikuje pre ktorú kategóriu DNS žiadosť predkladá;
	3. Splnomocnenie konať za záujemcu alebo skupinu dodávateľov, ak žiadosť o zaradenie podpisuje iná osoba ako štatutárny zástupca;
	4. Potvrdenia, doklady a dokumenty, prostredníctvom ktorých záujemca preukazuje splnenie podmienok účasti;
	5. Čestné vyhlásenie skupiny dodávateľov podľa prílohy č. 5 týchto súťažných podkladov
	a plnomocenstvo pre osobu konajúcu za skupinu dodávateľov, v prípade, ak žiadosť o účasť predkladá skupina dodávateľov.

# Lehota na predkladanie žiadostí o účasť

* 1. Základná lehota na predkladanie žiadostí o zaradenie do DNS uplynie **dňa 31.3.2023 o 13:00 hod..**
	2. Verejný obstarávateľ následne umožní počas trvania DNS každému hospodárskemu subjektu, aby požiadal o zaradenie do ním zvolenej kategórie DNS. Počet zaradených hospodárskych subjektov do jednotlivých kategórií DNS nie je obmedzený.
	3. Predkladanie ponúk v rámci vyhlásených zákaziek bude umožnené v zmysle ZVO len zaradeným záujemcom v príslušnej kategórii DNS. Verejný obstarávateľ bude vyhlasovať jednotlivé zákazky odoslaním Výzvy na predkladanie ponúk všetkým zaradeným záujemcom pre príslušnú kategóriu naraz (zabezpečuje systém Josephine).

# Kritériá na vyhodnotenie ponúk pri zadávaní čiastkových zákaziek

* 1. Kritérium na vyhodnotenie ponúk bude uvedené v každej Výzve na predkladanie ponúk. Ponuky budú vyhodnocované na základe kritériá najnižšej ceny, a to jedným z nasledovných spôsobov:
1. najnižšia jednotková cena za dodávku elektrickej energie/zemného plynu vyjadrená v eurách bez DPH (v prípade nákupov na tzv. fixnú jednotková cenu za 1 MWh);
2. najnižšia hodnota aditívneho koeficientu (v prípade nákupov na tzv. spotovú cenu);
3. najnižšia celková cena za dodávku elektrickej energie/zemného plynu vyjadrená v eurách bez DPH (v prípade nákupov na tzv. fixnú celkovú cenu).
	1. Verejný obstarávateľ si vyhradzuje právo určiť aj iné vhodné kritérium, ktoré bude uvedené
	vo Výzve na predkladanie ponúk. Zároveň verejný obstarávateľ vo Výzve na predkladanie ponúk k tej ktorej čiastkovej zákazke uvedie aj ďalšie podrobnosti ohľadom kritéria
	na vyhodnotenie ponúk a spôsobu jeho uplatnenia.

# Dôvernosť verejného obstarávania

* 1. Uchádzač v ponuke označí, ktoré skutočnosti považuje za dôverné. Podľa ZVO môžu byť dôvernými informáciami výhradne: obchodné tajomstvo, technické riešenia, a predlohy, návody, výkresy, projektové dokumentácie, modely, spôsob výpočtu jednotkových cien.

# Preukazovanie splnenia podmienok účasti

* 1. Podmienky účasti osobného postavenia (§ 32 ZVO) sú uvedené výhradne v oznámení
	o vyhlásení verejného obstarávania k tomuto DNS.
	2. Záujemca môže doklady slúžiace na preukázanie splnenia podmienok účasti osobného postavenia nahradiť zápisom do zoznamu hospodárskych subjektov podľa § 152 ZVO vedenom Úradom pre verejné obstarávanie, resp. potvrdením o zápise vydané príslušným orgánom iného členského štátu EÚ, ktoré je rovnocenné zápisu do zoznamu hospodárskych subjektov. V prípade preukázania splnenia podmienok účasti týkajúcich sa osobného postavenia prostredníctvom zápisu do zoznamu hospodárskych subjektov verejný obstarávateľ upozorňuje, že ich zaradenie bude trvať len do doby platnosti zápisu v zozname hospodárskych subjektov.
	3. Verejný obstarávateľ nie je oprávnený získavať a použiť údaje z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene
	a doplnení niektorých zákonov, preto dokumenty podľa § 32 ZVO si verejný obstarávateľ nevie zabezpečiť prostredníctvom www.oversi.sk.
	4. Splnenie podmienok účasti podľa § 32 záujemca preukazuje buď dokladmi stanovenými verejným obstarávateľom, resp. ich môže dočasne vo svojej žiadosti nahradiť Jednotným európskym dokumentom (JED) v súlade s § 39 ZVO. V Jednotnom európskom dokumente je záujemca oprávnený predbežne preukázať splnenie všetkých podmienok účasti zaškrtnutím políčka „α: Globálny údaj pre všetky podmienky účasti“.
	5. Ak záujemca použije JED, verejný obstarávateľ bude v rámci vyhodnotenia žiadostí o zaradenie do DNS za účelom zabezpečenia riadneho priebehu verejného obstarávania písomne žiadať záujemcov o predloženie dokladu/dokladov nahradených JED-om podľa § 39 ods. 6 ZVO.
	6. Záujemca, ktorého tvorí skupina dodávateľov, preukazuje splnenie podmienok účasti týkajúcich sa osobného postavenia (§ 32 ZVO) za každého člena skupiny osobitne. Splnenie podmienky účasti podľa § 32 ods. 1 písm. e) ZVO preukazuje člen skupiny len vo vzťahu k tej časti predmetu zákazky, ktorú má zabezpečiť.
	7. Záujemca nemusí vo svojej žiadosti predložiť doklady, ktoré už verejnému obstarávateľovi predložil v inom verejnom obstarávaní a ktoré sú aktuálne a platné. Záujemca na účely identifikácie takéhoto dokladu uvedie v ponuke identifikáciu verejného obstarávania v ktorom predložil daný doklad spolu s presnou identifikáciou časti ponuky alebo žiadosti v ktorej
	sa tento doklad nachádza.

# Zriadenie DNS

* 1. DNS sa považuje za zriadený doručením informácie o zaradení, resp. nezaradení do DNS všetkým záujemcom, ktorí predložili žiadosť o účasť v lehote na predkladanie žiadosti o účasť podľa bodu 10.1 týchto súťažných podkladov.
	2. Po zriadení DNS sa neuplatňujú ďalšie lehoty na predloženie žiadosti o účasť. Ak bola žiadosť o účasť predložená po uplynutí základnej lehoty na predkladanie žiadosti o účasť, verejný obstarávateľ vyhodnotí predloženú žiadosť o účasť v lehote podľa § 60 ods. 13 ZVO.
	3. V rámci zriadeného DNS sa budú vyhlasovať jednotlivé Výzvy na predkladanie ponúk
	na realizáciu konkrétnych zákaziek pre príslušné kategórie DNS.
	4. Ak počas trvania DNS verejný obstarávateľ zistí, že zaradený záujemca nespĺňa podmienky účasti, požiada ho o vysvetlenie alebo doplnenie dokladov na preukázanie splnenia podmienky účasti.